

REPUBLIKA HRVATSKA

VUKOVARSKO-SRIJEMSKA ŽUPANIJA

 **OPĆINA TOVARNIK**

**OPĆINSKO VIJEĆE**

***KLASA: 021-05/18-06/08***

***URBROJ:2188/12-04-18-1***

***Tovarnik, 26.11.2018.g.***

***ZAPISNIK*** *(usvojeni)*

***sa 12. sjednice Općinskog vijeća Općine Tovarnik održane***

***26. studenog 2018. godine u Općinskoj vijećnici Općine Tovarnik s početkom u 18,00 sati***

*Nazočni vijećnici: 1. Melita Mijić, potpredsjednica*

*2.Franjo Ćuk,*

*3. Ljiljana Alivojvodić*

*4. Dražen Beljo*

*5.Tatjana Vuko-Pejak,*

*6. Klaudija Kolarević,*

*7. Marta Balić*

*8. Josip Dević*

*Odsutni vijećnici: Dubravko Blašković, Tomislav Ciprić, Marijan Filić, Zlatko Kvesić, Marijan Balić*

*Utvrđena je nazočnost osam vijećnika.*

*Ostali nazočni: Ruža Veselčić-Šijaković,načelnica, Jasmin Budinski, Mladen Markešić*

*Katarina Mađarević, pročelnica*

*Zapisničar: Katarina Mađarević*

*Predsjedavajuća Melita Mijić, potpredsjednica Općinskog vijeća pozdravila je nazočne, te dala na glasovanje sljedeći:*

***DNEVNI RED:***

1. Usvajanje zapisnika sa 11. sjednice Općinskog vijeća Općine Tovarnik od 12. rujna 2018.,

2. Izvješće o radu TINTL-a, Mladen Markešić

3. Prijedlog odluke o određivanju pravnih osoba od interesa za civilnu zaštitu u Općini Tovarnik

4. Prijedlog Odluke o izmjenama Programa potpora poljoprivredi u 2018.

5. Prijedlog Odluke o odabiru ponuditelja (prodaja nekretnine)

6. Prijedlog Odluke o odabiru ponuditelja (zakup)

7. Prijedlog Odluke o izmjenama Odluke o koeficijentima za obračun plaće službenika i namještenika Jedinstvenog upravnog odjela Općine Tovarnik

8. Prijedlog Odluke o komunalnoj naknadi

9. Prijedlog Odluke o vrijednosti boda komunalne naknade

10. Razno:

10.1. Održavanje groblja

*Dnevni red usvojen j e d n o g l a s n o.*

***AD. 1.***

*Predsjedateljica daje na raspravu i usvajanje Zapisnik sa 11. Sjednice Općinskog vijeća od*

*12.9.2018.*

*Primjedbi nema, zapisnik sa 11. sjednice Općinskog vijeća j e d n o g l a s n o usvojen.*

***AD.2.***

## *Pod točkom 2.* Izvješće o radu TINTL-a

Voditelj udruge TINTL, daje na znanje izvješće o radu za tekuću godinu i planove za 2019., s obzirom da je Općina Tovarnik jedna od 4 općine ( Tovarnik, Tompojevci, Stari Jankovci, Lovas i Grad Ilok ) koje financiraju rad te udruge. Do prošle godine članarina je iznosila 25.000,00 kuna, a ove godine 50.000,00 kuna. Također se udruga financira i iz projekata pa je njihov proračun oko pola milijuna kuna.

U prošloj godini, odobreno je projekata u vrijednosti od 46 milijuna kuna, većina projekata koji se odnose na Općinu Tovanrik je još u provedbi, a u 2018. godini, odobreni je projekata u vrijednosti 23 milijuna kuna.

**Vijećnica Vuko-Pejak**: „Izvješće je bilo iscrpno, i sama sam htjela pitati za projekt WIFI ali je već objašnjeno u izlaganju.“

**A.D.3.**

## Pod točkom 3. Prijedlog Odluke o određivanju pravnih osoba od interesa za civilnu zaštitu u Općini Tovarnik

*Nakon kraćeg pojašnjenja izvjestitelja, predsjedateljica daje točku na raspravu i usvajanje.*

*Rasprave nije bilo.*

*Općinsko vijeće donosi:*

***Odluku o određivanju pravnih osoba od interesa za civilnu zaštitu u Općini Tovarnik***

*Odluka donesena j e d n o g l a s n o.*

*( 8 vijećnika je glasovalo ZA)*

***A.D.4.***

*Pod točkom 4.**Prijedlog Odluke* o izmjenama Programa potpora u poljoprivredi u 2018.

*Nakon kraćeg pojašnjenja izvjestitelja, predsjedateljica daje točku na raspravu i usvajanje.*

***Vijećnik Beljo****: „U ovom dijelu gdje ste naveli da će se morati osigurati po 3 janjeta za potrebe Općine, niste ovdje predvidjeli u kojem roku će Općina najaviti, jer ne možete npr tjedan dana pred Dane Općine reći da trebate 3 janjeta.“*

***Zamjenik Načelnice****: „Mi smo tu fleksibilni, njih će biti petorica, pa i ako nema za Dane Općine bit će za festival.“*

***Vijećnica Vuko-Pejak****: „A koliko imate još ovih od kojih se trebate naplatiti?“*

***Zamjenik Načelnice****: „Još su dvojica, trebali bi se očitovati do srijede jer imamo Odbor za poljoprivredu, hoće li uplatiti iznos ili će vratiti ovce, a ako ništa od toga, mi ćemo biti prisiljeni aktivirati bjanko zadužnicu koju su oni dostavili kao jamstvo povrata:“*

***Vijećnik Beljo****: „ Je li bilo neko objašnjenje, bolest ovaca?“*

***Zamjenik Načelnice****: „Nije, ja bih više rekao da je to nemarnost i očekivanje da neće morat vratit.“*

*Općinsko vijeće donosi :*

***ODLUKU o izmjenama Programa potpora u poljoprivredi u 2018.***

*Odluka donesena j e d n o g l a s n o.*

*( 8 vijećnika je glasovalo ZA)*

***A.D.5.***

*Pod točkom 5.* Prijedlog Odluke o odabiru ponuditelja (prodaja nekretnina)

*Nakon kraćeg pojašnjenja izvjestitelja, predsjedateljica daje točku na raspravu i usvajanje.*

***Vijećnica Vuko-Pejak****: „smije li se znati ponuda?“*

***Načelnica****: „Ponuda je malo više od 10.000,00 kuna.“*

*Općinsko vijeće donosi:*

***Odluku o odabiru ponuditelja***

*Odluka je donesena jednoglasno.*

*( 8 vijećnika je glasovalo ZA).*

***A.D.6.***

*Pod točkom 6.* Prijedlog Odluke o odabiru ponuditelja (zakup)

*Nakon kraćeg pojašnjenja izvjestitelja, predsjedateljica daje točku na raspravu i usvajanje.*

*Rasprave nije bilo.*

Općinsko vijeće donosi:

***Odluku o odabiru ponuditelja***

*Odluka donesena j e d n o g l a s n o.*

*( 8 vijećnika je glasovalo ZA)*

***A.D.7.***

*Pod točkom 7.*Prijedlog Odluke o izmjenama Odluke o koeficijentima za obračun plaće službenika i namještenika Jedinstvenog upravnog odjela Općine Tovarnik

*Nakon kraćeg pojašnjenja izvjestitelja, predsjedateljica daje točku na raspravu i usvajanje.*

*Rasprave nije bilo.*

Općinsko vijeće donosi:

***Odluku o izmjenama Odluke o koeficijentima za obračun plaće službenik ai namještenika Jedinstvenog upravnog odjela Općine Tovarnik***

*Odluka donesena j e d n o g l a s n o.*

*( 8 vijećnika je glasovalo ZA)*

***A.D. 8.***

*Pod točkom 8.* Prijedlog Odluke o komunalnoj naknadi

*Nakon kraćeg pojašnjenja izvjestitelja, predsjedateljica daje točku na raspravu i usvajanje.*

*Rasprave nije bilo.*

Općinsko vijeće donosi:

***Odluku o* komunalnoj naknadi**

*Odluka donesena j e d n o g l a s n o.*

*( 8 vijećnika je glasovalo ZA)*

***A.D. 9.***

*Pod točkom 8.* Prijedlog Odluke o vrijednosti boda komunalne naknade

*Nakon kraćeg pojašnjenja izvjestitelja, predsjedateljica daje točku na raspravu i usvajanje.*

*Rasprave nije bilo.*

Općinsko vijeće donosi:

***Odluku o* vrijednosti boda komunalne naknade**

*Odluka donesena j e d n o g l a s n o.*

*( 8 vijećnika je glasovalo ZA)*

**A.D. 10.**

Pod točkom Razno se razgovaralo o održavanju groblja, Načelnica je obrazložila da se radi o katoličkom groblju na kojem ima dosta borova i da su se neki mještani žalili, jer su se neki borovi raširili i pod zemljom korijenje, da padaju smola i iglice. Prijedlog je da se to drveće koje je bolesno postupno vadi i sadi neko drugo drveće, jedan dio novog drveća je već posađeno.

**Vijećnik Ćuk:** „ Ja već par godina slušam od ljudi da se žale, a i sam sam protiv tih borova jer samo prave štetu na spomenicima, zato i ja predlažem da se krene sa rezanjem.“

**Potpredsjednica Mijić**: „Tko bi bio zadužen za to?“

**Zamjenik Načelnice:** „Pa za održavanje (sadnju) naši komunalni djelatnici, a za rušenje bi morali uzeti Ekektro Čop-a.“

**Općinsko vijeće jednoglasno donosi Odluku o održavanju groblja.**

*Pod Razno se još razgovaralo o komunalnom poduzeću Eko Jankovci i obavljanju komunalne djelatnosti ukopa; o Izvješću o korištenju potpora u poljoprivredi te o nekretninama u Savudriji i Biogradu.*

***Načelnica*** *je obrazložila da je jučer dobila procjenu za Biograd na moru, a da će tek u četvrtak bit sastanak načelnika i javnog bilježnika da se vidi što će se s tim. Ali da je razgovarala sa načelnicima Draganom, Markom i Vjekom i da su oni suglasni da njihove 3 Općine i Općina Tovarnik budu vlasnici odnosno da isplate ostale vlasnike, ali o tome će se još razgovarati u četvrtak na sastanku.*

***Vijećnik Beljo****: „Ako sam dobro shvatio, prvo smo to htjeli prodat?“*

***Načelnica:*** *„Nismo to htjeli prodat, razgovaralo se o nekretnini u Savudriji, procjena je na 1.838.000,00 kuna.*

*Ne mora se sad donijet Odluka ali razmotrite do sljedećeg vijeća kadas e bude donosio Proračun da znamo hoćemo li i to staviti“*

*Načelnica je navela jednu točku pod Razno, a to je odvoz smeća, jer su je kontaktirali iz Eko flora da obavijeste da su cijenu za odvoz smeća za kante od 120 l snizili na 40kn, a po odvozu 4.20 kn, a da se socijalno ugroženima ne naplaćuje kao i dosad što je bilo.*

*Te je naglasila da je Općina u dogovoru sa Poštom da Općina plaća mještanima naknadu za plaćanje računa u Pošti, za Eko flor, Eko dim, za komunalnu naknadu i komunalnu naknadu.*

*Sjednica je tonski snimana i završila je u 19:25.*

*ZAPISNIČAR POTPREDSJEDNICA OPĆINSKOG VIJEĆA*

*Katarina Mađarević Melita Mijić*